रियल बराबरीमा रोकियो
स्पेनिस ला लिगा अन्तर्गत शनिबारको खेलमा डिफेन्डिङ च्याम्पियन रियल म्याड्रिडले घरेलु मैदानमा लेभान्तेसँग १-१ को बराबरी खेलेको छ । 
म्याड्रिड (एजेन्सी) — स्पेनिस ला लिगा अन्तर्गत शनिबारको खेलमा डिफेन्डिङ च्याम्पियन रियल म्याड्रिडले घरेलु मैदानमा लेभान्तेसँग १-१ को बराबरी खेलेको छ ।  खेलको १२ औं मिनेटमा इभी लोपेजले गोल गर्दै पाहुना टोली लेभान्तेलाई अग्रता दिलाए । ३६ औं मिनेटमा लुकास भाज्केजले बराबरी गोल फर्काउँदै टोलीलाई बराबरीमा ल्याएका थिए । खेलको अन्त्यतिर म्याड्रिडका मार्सेलोले रातो कार्ड खाएपछि म्याड्रिड १० खेलाडीमा सीमित भएको थियो ।लिगको सुरुआति ३ खेलमा म्याड्रिडले १ जित र २ बराबरी गरेको छ । रियलले सन् १९९५ यता पहिलो पटक घरेलु मैदान सान्टियागो बर्नाबाउमा पहिलो दुवै खेलमा जित हात पार्न सकेन ।